Aimee Lou Woodová

Aimee Lou Woodová (* 3. február 1994, Stockport, Veľký Manchester, Anglicko) je americká herečka, známa z televíznych seriálov ako Sexuálna výchova (2019–2023) a Biely Lotos (2025).

 Detstvo 

Woodová sa narodila v Stockporte, vo Veľkom Manchesteri, vyrastala však v Bramhalle. Jej mama pracuje pre linku pomoci Childline a otec je predajcom áut. Má sestru Emily, ktorá je vizážistka.

Po rozvode rodičov navštevovala školu Cheadle Hulme. Neskôr absolvovala prípravný kurz na Oxford School of Drama a v roku 2017 ukončila bakalárske štúdium herectva na prestížnej Royal Academy of Dramatic Art (RADA). 

 Kariéra 

Woodová svoju profesionálnu hereckú kariéru zahájila v roku 2016 v divadelnej inscenácii Mary Stuart v londýnskom Almeida Theatre. 

Na televíznych obrazovkách debutovala v roku 2019 v úspešnom televíznom seriáli spoločnosti Netflix, Sexuálna výchova, kde si zahrala po boku hercov ako Asa Butterfield, Emma Mackey a Gillian Anderson. Za svoj herecký výkon získala v roku 2021 cenu BAFTA TV za najlepší ženský komediálny výkon. Počas účinkovania v televíznom seriáli sa naďalej venovala divadlu, ktoré považuje za dôležité pre udržanie hereckej rovnováhy.

V roku 2020 si zahrala v divadelnej inscenácii Strýko Vanya, kde stvárnila postavu Soni. Kvôli pandémii bola divadelná inscenácia nahraná a neskôr uvedená v kinách aj na BBC. Jej herecký výkon získal veľké uznanie. O rok neskôr, bola členkou poroty Britských cien krátkeho filmu.

V roku 2022 získala svoju prvú hlavnú filmovú úlohu po boku Billa Nighyho vo filme Žiť. Získala nomináciu na ocenenie BAFTA, v kategórii Vychádzajúca hviezda. 

V januári 2024 sa pridala k tretej sérii televízneho seriálu Biely lotos, ktorž mal premiéru vo februári 2025. 

 Súkromný život 

Woodová žije v juhovýchodnom Londýne. V rokoch 2019 – 2020 tvorila pár s hercom Connorom Swindellsom, hereckým kolegom z televízneho seriálu Sexuálna výchova.

V rozhovore pre Glamour priznala celoživotný boj s telesnou dysmorfiou. Pred prvou intímnou scénou si síce chcela meniť postavu, no nakoniec sa rozhodla ukázať svoje telo také, aké je, čo bol pre ňu kľúčový moment.

Sebavedomie jej pomohla získať modelka Georgia May Jagger, ktorá s medzerou medzi zubami reprezentovala značku Rimmel London. Woodová si vtedy povedala, že svoj „nedostatok“ nebude skrývať.

 Iné projekty 

 Externé odkazy 



 Zdroj 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Rozprávači audiokníh